				|

		52012PC0353

			Propunere de REGULAMENT AL CONSILIULUI de modificare a Regulamentului de punere în aplicare (UE) nr. 723/2011 (privind extinderea taxei antidumping definitive impuse prin Regulamentul (CE) nr. 91/2009 privind importurile de anumite elemente de fixare din fier sau oțel originare din Republica Populară Chineză la importurile de anumite elemente de fixare din fier sau oțel expediate din Malaysia, indiferent dacă au fost sau nu declarate ca provenind din Malaysia), prin acordarea unei scutiri de la respectivele măsuri unui producător-exportator malaysian și de încheiere a înregistrării importurilor provenind de la acel producător-exportator /* COM/2012/0353 final - 2012/0170 (NLE) */

			   	EXPUNERE DE MOTIVE
 1.           CONTEXTUL PROPUNERII
   || ·      Motivele și obiectivele propunerii Prezenta propunere se referă la punerea în aplicare a Regulamentului (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (denumit în continuare „regulamentul antidumping de bază”), în cadrul procedurii privind impunerea de taxe antidumping asupra importurilor de anumite elemente de fixare din fier sau oțel originare din China, extinse la importurile de anumite elemente de fixare din fier sau oțel expediate din Malaysia ca urmare a unei reexaminări în ceea ce privește un „nou exportator”.
   || ·      Contextul general Prezenta propunere este formulată în contextul punerii în aplicare a regulamentului de bază și constituie rezultatul unei anchete care s-a desfășurat în conformitate cu cerințele de fond și de procedură prevăzute în regulamentul de bază.
   || ·      Dispoziții în vigoare în domeniul propunerii Regulamentul (CE) nr. 91/2009 al Consiliului privind impunerea unei taxe antidumping definitive asupra importurilor de anumite elemente de fixare din fier sau oțel originare din Republica Populară Chineză, extinse la importurile de anumite elemente de fixare din fier sau oțel expediate din Malaysia prin Regulamentul (UE) nr. 723/2011.
   || ·      Coerența cu alte politici și obiective ale Uniunii Nu se aplică.
 2.           CONSULTAREA PĂRȚILOR INTERESATE ȘI EVALUAREA IMPACTULUI
   || ·      Consultarea părților interesate
   || Părțile interesate de proceduri au avut deja posibilitatea să-și apere interesele în timpul anchetei, în conformitate cu dispozițiile din regulamentul antidumping de bază.
   || ·      Obținerea și utilizarea expertizei
   || Nu a fost nevoie de expertiză externă.
   || ·      Evaluarea impactului Prezenta propunere este rezultatul punerii în aplicare a regulamentului antidumping de bază. Regulamentul antidumping de bază nu prevede o evaluare generală a impactului, dar conține o listă exhaustivă de condiții care trebuie evaluate.
 3.           ELEMENTELE JURIDICE ALE PROPUNERII
   || ·      Rezumatul acțiunii propuse La 15 noiembrie 2011, ca urmare a unei solicitări a unui exportator malaysian, Comisia a deschis o reexaminare în ceea ce privește un „nou exportator” în temeiul Regulamentului de punere în aplicare (UE) nr. 723/2011 privind extinderea taxei antidumping definitive impuse prin Regulamentul (CE) nr. 91/2009 privind importurile de anumite elemente de fixare din fier sau oțel originare din Republica Populară Chineză la importurile de anumite elemente de fixare din fier sau oțel expediate din Malaysia, indiferent dacă au fost sau nu declarate ca provenind din Malaysia Propunerea anexată de regulament al Consiliului se bazează pe concluziile definitive care au arătat că acest exportator malaysian nu exporta anumite elemente de fixare din fier sau oțel în UE în timpul perioadei de anchetă inițiale (octombrie 2009 – septembrie 2010) și producea anumite elemente de fixare din fier sau oțel. Nu a fost constatată nicio dovadă privind existența unei eludări. Prin urmare, se propune adoptarea de către Consiliu a propunerii de regulament atașate pentru a se acorda o scutire exportatorului malaysian de la taxele antidumping aplicabile importurilor de anumite elemente de fixare din fier sau oțel expediate din Malaysia.
   || ·      Temei juridic Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene.
   || ·      Principiul subsidiarității Propunerea intră în sfera competenței exclusive a Uniunii. În consecință, principiul subsidiarității nu se aplică.
   || ·      Principiul proporționalității Propunerea respectă principiul proporționalității din următoarele motive:
   || Tipul acțiunii este descris în regulamentul antidumping de bază menționat anterior și exclude luarea de decizii la nivel național.
   || Nu sunt necesare indicații privind măsura în care sarcina financiară și administrativă care revine Uniunii, guvernelor naționale, autorităților regionale și locale, operatorilor economici și cetățenilor este limitată la minimum și proporțională cu obiectivul propunerii.
   || ·      Alegerea instrumentelor
   || Instrument propus: regulament.
   || Alte instrumente nu ar fi adecvate din următorul motiv: Alte instrumente nu ar fi adecvate deoarece regulamentul antidumping de bază nu prevede alte opțiuni.
 4.           IMPLICAȚIILE BUGETARE Propunerea nu are nicio implicație semnificativă pentru bugetul Uniunii.
2012/0170 (NLE)
Propunere de
REGULAMENT AL CONSILIULUI
de modificare a Regulamentului de punere în
aplicare (UE) nr. 723/2011 (privind extinderea taxei antidumping definitive
impuse prin Regulamentul (CE) nr. 91/2009 privind importurile de anumite
elemente de fixare din fier sau oțel originare din Republica Populară
Chineză la importurile de anumite elemente de fixare din fier sau
oțel expediate din Malaysia, indiferent dacă au fost sau nu declarate
ca provenind din Malaysia), prin acordarea unei scutiri de la respectivele
măsuri unui producător-exportator malaysian și de încheiere a
înregistrării importurilor provenind de la acel producător-exportator
CONSILIUL UNIUNII EUROPENE,
având în vedere Tratatul privind
funcționarea Uniunii Europene,
având în vedere Regulamentul (CE) nr.
1225/2009 al Consiliului din 30 noiembrie 2009 privind protecția împotriva
importurilor care fac obiectul unui dumping din partea țărilor care
nu sunt membre ale Comunității Europene[1] (denumit în continuare
„regulamentul de bază”), în special articolul 11 alineatul (4) și
articolul 13 alineatul (4),
având în vedere propunerea prezentată de
Comisia Europeană (denumită în continuare „Comisia”) după
consultarea comitetului consultativ,
întrucât:
A. MĂSURILE EXISTENTE
(1)       Prin Regulamentul (CE) nr. 91/2009[2], Consiliul
a impus măsuri antidumping privind importurile de anumite elemente de
fixare din fier sau oțel originare din Republica Populară
Chineză. Prin Regulamentul de punere în aplicare (UE) nr. 723/2011[3], Consiliul a extins măsurile respective la anumite elemente de
fixare din fier sau oțel expediate din Malaysia (denumite în continuare
„măsurile extinse”), cu excepția importurilor produse de
societăți din Malaysia menționate în mod specific în respectivul
regulament.
B. ANCHETA ACTUALĂ
1. Cererea de reexaminare
(2)       Comisia a primit o cerere de
scutire de măsurile extinse în conformitate cu articolul 11 alineatul (4)
și cu articolul 13 alineatul (4) din regulamentul de bază. Cererea a
fost depusă de Andfast Malaysia Sdn. Bhd., un producător din
Malaysia, (denumit în continuare „Andfast”).
2. Deschiderea unei reexaminări
(3)       Comisia a examinat elementele
de probă depuse de Andfast și le-a considerat suficiente pentru a
justifica deschiderea unei anchete în temeiul articolului 11 alineatul (4)
și al articolului 13 alineatul (4) din regulamentul de bază pentru a
examina posibilitatea de a acorda solicitantului Andfast scutirea de la
măsurile extinse. După consultarea Comitetului consultativ și
după ce industriei din Uniune în cauză i s‑a oferit
posibilitatea de a-și prezenta observațiile, Comisia a inițiat,
prin Regulamentul (UE) nr. 1164/2011[4]
(denumit în continuare „regulamentul de deschidere”), o reexaminare a
Regulamentului (UE) nr. 723/2011 în ceea ce privește solicitantul.
(4)       Regulamentul de deschidere a
reexaminării abroga taxa antidumping impusă de Regulamentul (CE)
nr. 723/2011 la importurile de produse în cauză expediate din
Malaysia și produse de către Andfast. Simultan, în temeiul
articolului 14 alineatul (5) din regulamentul de bază,
autoritățile vamale au fost instruite să ia măsurile
necesare pentru înregistrarea unor astfel de importuri.
3. Produsul în cauză
(5)       Produsele în cauză sunt
anumite elemente de fixare din fier sau oțel, cu excepția celor din
oțel inoxidabil, precum șuruburi pentru lemn (cu excepția
tirfoanelor), șuruburi autofiletante, alte șuruburi și buloane
cu cap (împreună sau nu cu piulițele sau șaibele aferente, dar
cu excepția șuruburilor realizate din bare, tije, profile ori sârme,
cu secțiunea plină și diametrul sub 6 mm și cu
excepția șuruburilor și buloanelor pentru fixarea elementelor de
cale ferată) și șaibe expediate din Malaysia, încadrate în
prezent la codurile NC ex 7318 12 90, ex 7318 14 91,
ex 7318 14 99, ex 7318 15 59,
ex 7318 15 69, ex 7318 15 81,
ex 7318 15 89, ex 7318 15 90,
ex 7318 21 00 și ex 7318 22 00, (denumite în
continuare „produsul în cauză”).
4. Ancheta
(6)       Comisia a informat în mod
oficial Andfast și reprezentanții Malaysiei despre deschiderea
reexaminării. Părțile interesate au fost invitate să
își prezinte punctul de vedere și au fost informate de posibilitatea
de a cere să fie audiate. Nu a fost formulată nici o cerere în acest
sens.
(7)       De asemenea, Comisia a trimis
Andfast un chestionar, iar acesta a răspuns în termenul acordat. Comisia a
cercetat și a verificat toate informațiile considerate necesare
pentru reexaminare. S-a efectuat o vizită de verificare în spațiile
de lucru ale Andfast.
5. Perioada de anchetă
(8)       Ancheta a acoperit perioada
cuprinsă între 1 octombrie 2010 și 30 septembrie 2011 (denumită
în continuare „perioada de anchetă”). Au fost colectate date privind
perioada cuprinsă între anul 2008 și sfârșitul perioadei de
anchetă pentru a se studia o eventuală modificare a
configurației comerțului.
C. REZULTATELE
ANCHETEI
(9)       Ancheta a confirmat că
Andfast nu era afiliat niciunuia dintre exportatorii chinezi sau malaysieni sau
producătorii supuși măsurilor antidumping și nu a exportat
în Uniunea Europeană produsul în cauză pe parcursul perioadei de
anchetă care a condus la extinderea măsurilor, adică între 1
ianuarie 2008 și 30 septembrie 2010. Primele exporturi de produs în
cauză ale Andfast au survenit după extinderea măsurilor la
Malaysia.
(10)     Activitățile de
prelucrare ale Andfast pot fi considerate o operațiune de finalizare
și asamblare, în sensul articolului 13 alineatul (2) din regulamentul de
bază. Andfast importă matrițe din Republica Populară
Chineză care, ulterior sunt filetate, placate și asamblate cu piulițe
și șaibe la sediul său din Malaysia. Produsul finit este vândut
și exportat către societatea sa afiliată din Uniune.
(11)     Acest lucru nu se
consideră a reprezenta un proces de eludare, deoarece ar putea fi
demonstrat că valoarea adăugată a componentelor provenind din
Republica Populară Chineză în cursul operațiunii de asamblare
și finalizare, este mai mare de 25% din costurile de producție.
(12)     Nu s-a descoperit nicio
dovadă că Andfast cumpără produsul finit în cauză din
Republica Populară Chineză pentru a îl revinde sau transborda
către UE.
D. MODIFICAREA MĂSURILOR CARE FAC
OBIECTUL UNEI REEXAMINĂRI
(13)     În conformitate cu concluziile
prezentate mai sus conform cărora Andfast nu s-a angajat în practici de
eludare, societatea ar trebui să fie scutită de măsurile
antidumping în vigoare.
(14)     Ar trebui să se pună
capăt înregistrării importurilor anumite elemente de fixare din fier
sau oțel expediate din Malaysia de către Andfast, înregistrare
introdusă de regulamentul de deschidere. În conformitate cu articolul 14
alineatul (5) din regulamentul de bază, care dispune că se
aplică măsuri importurilor înregistrate începând cu data
înregistrării și având în vedere scutirea de măsuri a
societății, ar trebui să se perceapă taxa antidumping la
importurile de anumite elemente de fixare din fier sau oțel expediate din
Malaysia de către Andfast care au fost înregistrate la intrarea în Uniune,
în conformitate cu regulamentul de deschidere.
(15)     În conformitate cu articolul
13 alineatul (4) din regulamentul de bază, scutirea de la măsurile
extinse acordată importurilor de anumite elemente de fixare din fier sau
oțel produse de Andfast se aplică atât timp cât faptele stabilite
definitiv justifică această scutire și atât timp cât nu se
stabilește, de exemplu, că a fost acordată pe baza unor
informații false sau înșelătoare comunicate de societatea în
cauză. Dacă elementele de probă prima facie indică
contrariul, sau în cazul în care exporturile Andfast către Uniunea
Europeană cresc în mod spectaculos, se poate deschide o anchetă de
către Comisie pentru a determina dacă retragerea scutirii se
justifică.
(16)     Scutirea de măsurile
extinse, acordată pentru importurile de anumite elemente de fixare din
fier sau oțel produse de Andfast a fost stabilită pe baza
concluziilor prezentei reexaminări. Aceasta se aplică astfel exclusiv
importurilor de anumite elemente de fixare din fier sau oțel expediate din
Malaysia și produse de către respectiva entitate juridică.
Elementele de fixare din fier sau oțel importate, produse de către
orice societate ale cărei denumire și adresă nu sunt
menționate în mod expres la articolul 1 alineatul (1) din Regulamentul
(UE) nr. 723/2011 cu denumirea sa, inclusiv entitățile afiliate celor
menționate în mod expres, nu beneficiază de scutire și ar trebui
să facă obiectul taxei reziduale impuse de regulamentul respectiv.
(17)     Se consideră că sunt
necesare măsuri speciale în acest caz pentru a asigura aplicarea
adecvată a acestor scutiri. Aceste măsuri speciale prevăd
prezentarea către autoritățile vamale din statele membre a unei
facturi comerciale valabile, care respectă cerințele stabilite în
anexa la Regulamentul (UE). Nr. 723/2011. Importurile neînsoțite de o
astfel de factură vor fi supuse unei taxe antidumping extinse.
E. PROCEDURA
(18)     Andfast și toate
celelalte părți interesate au fost informate cu privire la faptele
și considerentele care au stat la baza intenției de a acorda Andfast
scutirea de măsurile extinse. Nu s-au primit observații,
ADOPTĂ PREZENTUL REGULAMENT:
Articolul 1
Articolul 1 alineatul (1) din Regulamentul
(CE) nr. 723/2011 se modifică prin includerea următoarei
societăți pe lista societăților care produc anumite
elemente de fixare din fier sau oțel în Malaysia și ale căror
importuri de anumite elemente de fixare din fier sau oțel sunt scutite de
aplicarea taxei antidumping reziduale definitive extinse:
Andfast Malaysia Sdn. Bhd. (cod TARIC
adițional B265).
Articolul 2
Autoritățile vamale sunt invitate
să înceteze înregistrarea importurilor efectuată în temeiul
articolului 3 din Regulamentul (UE) nr. 1164/2011 al Comisiei. Nu se percepe
nicio taxă antidumping asupra importurilor astfel înregistrate.
Articolul 3
Prezentul regulament intră în vigoare în
ziua următoare datei publicării în Jurnalul Oficial al Uniunii
Europene.
Prezentul
regulament este obligatoriu în toate elementele sale și se aplică
direct în toate statele membre.
Adoptat la Bruxelles,
                                                                       Pentru
Consiliu,
                                                                       Președintele
                                                                       […]
[1]               JO L 343, 22.12.2009,
p. 51.
[2]               JO L 29, 31.1.2009, p. 1.
[3]               JO L 194, 26.7.2011,
p. 6.
[4]               JO L 297, 16.11.2011, p. 53.


				|

		52012PC0224

			Propunere de REGULAMENT AL CONSILIULUI de modificare a Regulamentului (CE) nr. 954/2006 al Consiliului de instituire a unui drept antidumping definitiv la importurile anumitor țevi și tuburi obținute fără sudură, din fier sau din oțel, originare din Croația, România, Rusia și Ucraina /* COM/2012/0224 final - 2012/0112 (NLE) */

			   	EXPUNERE DE MOTIVE
1.           Contextul propunerii
Motivele și obiectivele propunerii
Prezenta propunere se referă la punerea
în aplicare a hotărârii Curții de Justiție a Uniunii Europene,
în cauzele conexate C-191/09 P și C-200/09 P, Consiliul Uniunii Europene/Interpipe
Nikopolsky Seamless Tube Plant Niko Tube ZAT și Interpipe Nizhnedneprovsky
Tube Rolling Plant VAT (denumit în continuare „Interpipe”). Prin această
hotărâre, Curtea de Justiție a confirmat hotărârea Tribunalului
în cauza T-249/06, prin care articolul 1 din Regulamentul (CE) nr. 954/2006 al
Consiliului a fost anulat, în măsura în care taxa antidumping
instituită pentru exporturile către Uniunea Europeană de
către Interpipe a fost stabilită pe baza prețurilor de export
care au fost ajustate cu comisioanele pentru vânzări efectuate prin
intermediul unui comerciant afiliat.
Contextul general
Prezenta propunere
se înscrie în contextul articolul 266 din Tratatul privind funcționarea
Uniunii Europene potrivit căruia instituțiile Uniunii Europene emitente
ale actului anulat sunt obligate lua măsurile necesare pentru a respecta
hotărârea Curții de Justiție.
Dispoziții în vigoare în domeniul
propunerii
Regulamentul (CE)
nr. 954/2006 al Consiliului de instituire a unui drept antidumping definitiv la
importurile anumitor țevi și tuburi obținute fără
sudură, din fier sau din oțel, originare din Croația, România,
Rusia și Ucraina.
Coerența cu celelalte politici
și obiective ale Uniunii
Nu se aplică.
2.           Consultarea
părților interesate și evaluarea impactului
Consultarea părților interesate
Părțile interesate vizate de punerea
în aplicare au avut deja posibilitatea de a-și apăra interesele în
perioada de notificare, în conformitate cu dispozițiile Regulamentului
(CE) nr. 1225/2009 al Consiliului privind protecția împotriva importurilor
care fac obiectul unui dumping din partea țărilor care nu sunt membre
ale Comunității Europene (denumit în continuare „regulamentul de
bază”).
Obținerea și utilizarea
expertizei
Nu a fost necesar să se recurgă la
expertiză externă.
Evaluarea impactului
Prezenta propunere este rezultatul punerii în
aplicare a hotărârii Curții de Justiție a Uniunii Europene în
cauzele conexate C-191/09 P și C-200/09 P privind interpretarea
regulamentului de bază.
Regulamentul de bază nu prevede o evaluare
generală a impactului, dar conține o listă exhaustivă de
condiții care trebuie evaluate.
3.           Elementele juridice ale
propunerii
Rezumatul acțiunii propuse
Consiliul, prin Regulamentul (CE) nr. 954/2006
a instituit o taxă antidumping definitivă asupra importurilor
anumitor țevi și tuburi obținute fără sudură, din
fier sau din oțel, originare din Croația, România, Rusia și
Ucraina.
Solicitanții, denumit în continuare
„grupul Interpipe”, au contestat Regulamentul (CE) nr. 954/2006 înaintea
Tribunalului de Primă Instanță (TPI), printre altele, cu privire
la calcularea nivelului taxei individuale. Prin hotărârea sa din 10 martie
2009 TPI a anulat articolul 1 din Regulamentul (CE) nr. 954/2006 în măsura
în care taxa antidumping stabilită pentru exporturi realizate de
solicitanți depășea nivelul care ar fi aplicabil în cazul în
care nu s-ar fi procedat la ajustarea prețului de export cu un comision
atunci când vânzarea a avut loc prin intermediul Sepco (societate de
vânzări afiliată solicitanților). În urma acțiunilor
introduse de către Consiliu și Comisie, precum și a recursului
formulat de către solicitanți, Curtea de Justiție a Uniunii
Europene a pronunțat hotărârea sa definitivă în hotărârea
sa din 16 februarie 2012 (denumită în continuare „hotărârea”), respingând
atât apelurile, cât și recursul și, prin urmare, confirmând
hotărârea Tribunalului de Primă Instanță (în prezent
Tribunalul).
Pentru a pune în aplicare hotărârea,
nivelul taxei pentru grupul Interpipe a fost recalculat, obținându-se
astfel un nivel diferit al taxei antidumping.
Prin urmare, se propune adoptarea de
către Consiliu a propunerii de regulament anexate de modificare a
Regulamentului (CE) nr. 954/2006.
Temei juridic
Articolul 266 din Tratatul privind
funcționarea Uniunii Europene.
Regulamentul (CE) nr. 1225/2009 al Consiliului
din 30 noiembrie 2009 privind protecția împotriva importurilor care fac
obiectul unui dumping din partea țărilor care nu sunt membre ale
Comunității Europene.
Principiul subsidiarității
Propunerea intră în sfera competenței
exclusive a Uniunii. În consecință, principiul
subsidiarității nu se aplică.
Principiul
proporționalității
Propunerea respectă principiul
proporționalității din următoarele motive:
Tipul acțiunii este descris în
regulamentul de bază menționat anterior și nu permite luarea
unei decizii la nivel național.
Nu sunt necesare indicații privind
măsura în care sarcina financiară și administrativă care
revine Uniunii, guvernelor naționale, autorităților regionale
și locale, operatorilor economici și cetățenilor este
limitată la minimum și proporțională cu obiectivul
propunerii.
Alegerea instrumentelor
Instrumentele propuse: regulament.
Alte instrumente nu ar fi adecvate din
următorul (următoarele) motiv(e):
Regulamentul de bază menționat
anterior nu oferă opțiuni alternative.
4.           Implicațiile bugetare
Propunerea are implicații asupra
bugetului Uniunii. Taxa antidumping modificată se va aplica retroactiv,
ceea ce va atrage după sine rambursarea diferenței dintre taxele
colectate pe baza nivelului inițial al taxei și cele calculate pe
baza nivelului modificat al acesteia. Impactul final asupra bugetului a fost
estimat la 3,5 milioane EUR (a se vedea fișa financiară
legislativă din anexă).
2012/0112 (NLE)
Propunere de
REGULAMENT AL CONSILIULUI
de modificare a Regulamentului (CE) nr.
954/2006 al Consiliului de instituire a unui drept antidumping definitiv la
importurile anumitor țevi și tuburi obținute fără
sudură, din fier sau din oțel, originare din Croația, România,
Rusia și Ucraina
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 266,
având în vedere Regulamentul (CE) nr.
1225/2009 al Consiliului din 30 noiembrie 2009 privind protecția împotriva
importurilor care fac obiectul unui dumping din partea țărilor care
nu sunt membre ale Comunității Europene[1] (denumit în continuare
„regulamentul de bază”), în special articolul 9 alineatul (4),
având în vedere propunerea prezentată de
către Comisia Europeană (denumită în continuare „Comisia”)
după consultarea comitetului consultativ,
întrucât:
A. PROCEDURA
(1)       În martie 2005, Comisia a deschis o anchetă[2] cu privire la importurile de anumitor tuburi și țevi
obținute fără sudură originare, printre altele, din Ucraina
(denumită în continuare „ancheta inițială”). În iunie 2006 au
fost instituite taxe antidumping definitive prin Regulamentul (CE) nr. 954/2006
al Consiliului[3], astfel cum a fost modificat ultima dată prin Regulamentul (CE)
nr. 812/2008 al Consiliului[4]. În plus, la 30 noiembrie 2007, Comisia a publicat un aviz în Jurnalul
Oficial al Uniunii Europene, ca urmare a modificării denumirii a doi
producători-exportatori ucraineni[5].
(2)       La 8 septembrie 2006,
Interpipe Nikopolsky Seamless Tubes Plant Niko Tube și Interpipe
Nizhnedneprovsky Tube Rolling Plant (denumiți în continuare „grupul
Interpipe” sau „solicitanții”) au depus o cerere[6] pe lângă Tribunalul de
Primă Instanță al Comunităților Europene (denumit în
continuare „TPI”) pentru a anula Regulamentul (CE) nr. 954/2006, în măsura
în care regulamentul îi afectează.
(3)       Cu privire la CJSC
Nikopolosky Seamless Tubes Plant Niko Tube și OJSC Nizhnedneprovsky Tube
Rolling Plant (NTRP) se reamintește faptul că denumirea
societăților lor s-a modificat în februarie 2007 în CJSC Interpipe
Nikopolsky Seamless Tubes Plant Niko Tube și, respectiv, OJSC Interpipe
Nizhnedneprovsky Tube Rolling Plant[7].
Ulterior, CJSC Interpipe Nikopolsky Seamless Tubes Plant Niko Tube și-a
încetat funcționarea ca entitate juridică și toate drepturile
și obligațiile patrimoniale și extrapatrimoniale au fost
preluate de LLC Interpipe Niko Tube, înființată în decembrie 2007.
(4)       Prin hotărârea sa din 10
martie 2009[8]
TPI a anulat articolul 1 din Regulamentul (CE) nr. 954/2006 al Consiliului în
măsura în care taxa antidumping stabilită pentru exporturile
realizate de solicitanți depășea nivelul care ar fi aplicabil în
cazul în care nu s-ar fi procedat la ajustarea prețului de export cu un
comision atunci când vânzarea a avut loc prin intermediul societății
comerciale afiliate.
(5)       Consiliul Uniunii Europene
și Comisia, precum și solicitanții, au formulat contestații
care solicită Curții de Justiție a Uniunii Europene
(denumită în continuare „CEJ”) să anuleze hotărârea Tribunalului
de Primă Instanță din 10 martie 2009. La 16 februarie 2012, CEJ a
respins atât acțiunile formulate, cât și recursul („hotărârea”)[9] și a confirmat astfel
hotărârea Tribunalului de Primă Instanță (în prezent
„Tribunalul”) din 10 martie 2009.
(6)       În consecință,
articolul 1 din Regulamentul (CE) nr. 954/2006 a fost anulat în măsura în
care taxa antidumping instituită la exporturile către Uniunea
Europeană de produse fabricate și exportate de către grupul
Interpipe depășea nivelul care ar fi aplicabil în cazul în care nu
s-ar fi procedat la ajustarea prețului de export cu un comision atunci
când vânzarea a avut loc prin intermediul societății comerciale
afiliate.
(7)       Instanțele Uniunii[10] recunosc faptul că, în
cazul în care o procedură cuprinde mai multe etape, anularea uneia dintre
aceste etape nu atrage după sine anularea întregii proceduri. Procedura
antidumping este un exemplu de astfel de procedură care cuprinde mai multe
etape. Prin urmare, anularea unor părți din regulamentul de
instituire a taxei antidumping definitive nu atrage după sine anularea întregii
proceduri anterioare adoptării regulamentului în cauză. Pe de
altă parte, în conformitate cu articolul 266 din Tratatul privind
funcționarea Uniunii Europene, instituțiile Uniunii sunt obligate
să respecte hotărârea instanțelor Uniunii Europene. Prin urmare,
în conformitate cu hotărârea respectivă, instituțiile Uniunii au
posibilitatea de a remedia aspectele care au dus la anularea regulamentului
contestat și, în același timp, să lase neschimbate
părțile necontestate cărora hotărârea nu le aduce atingere[11].
(8)       Obiectivul prezentului
regulament este de a corecta aspectele Regulamentului (CE) nr. 954/2006 al
Consiliului care s-au dovedit a fi incompatibile cu regulamentul de bază
și care, prin urmare, au atras după sine anularea unor părți
din regulamentul respectiv. Toate celelalte constatări menționate în
Regulamentul (CE) nr. 954/2006 rămân valabile.
(9)       Prin urmare, în conformitate
cu articolul 266 din Tratatul privind funcționarea Uniunii Europene,
nivelul taxei antidumping aplicabil grupului Interpipe a fost recalculat pe
baza hotărârii.
B. O NOUĂ EVALUARE A CONCLUZIILOR
PE BAZA HOTĂRÂRII CURȚII DE JUSTIȚIE
(10)     Dintre aspectele
menționate în hotărâre, prezentul regulament abordează
calcularea marjei de dumping, mai precis calcularea ajustării efectuate
asupra prețului de export pe baza diferențelor dintre comisioane, în
conformitate cu articolul 2 alineatul (10) litera (i) din regulamentul de
bază.
(11)     După cum s-a subliniat în
considerentele (131) și (134) din Regulamentul (CE) nr. 954/2006, prețul
de export a fost ajustat cu comisioane, în conformitate cu articolul 2
alineatul (10) litera (i) din regulamentul de bază, pentru vânzările
realizate prin intermediul societății comerciale afiliate.
(12)     În hotărârea sa, TPI a
constatat, iar Curtea Europeană de Justiție a confirmat ulterior,
că, în cadrul comparației între valoarea normală și
prețul de export, instituțiile Uniunii nu ar fi trebuit să
procedeze la o ajustare pentru comisioane în acest caz particular.
(13)     Prin urmare, marja de dumping a
fost recalculată, fără a se adapta însă prețul de
export pe baza diferențelor dintre comisioane.
(14)     Comparația dintre
prețul de export mediu ponderat astfel recalculat și valoarea
normală medie ponderată, astfel cum a fost determinată în cursul
anchetei inițiale, pe tip de produs franco-fabrică, a demonstrat
existența dumpingului. Marja de dumping stabilită, exprimată ca
procent din prețul de import CIF frontiera Uniunii, înainte de
vămuire, este de 17,7%.
C. NOTIFICAREA PĂRȚILOR
(15)     Toate părțile interesate
de punerea în aplicare a hotărârii au fost informate cu privire la
propunerea de a reexamina nivelurile taxei antidumping aplicabile grupului
Interpipe. De asemenea, părților li s-a acordat un termen pentru
a-și formula observațiile cu privire la informațiile prezentate,
în conformitate cu dispozițiile regulamentului de bază.
D. CONCLUZIE
(16)     Pe baza celor de mai sus,
nivelul taxei aplicabile grupului Interpipe ar trebui să fie modificat în
consecință. Nivelurile modificate ar trebui, de asemenea, să se
aplice retroactiv de la data intrării în vigoare a Regulamentului (CE) nr.
954/2006, astfel: rambursarea sau restituirea trebuie să fie solicitate
autorităților vamale naționale în conformitate cu
legislația vamală aplicabilă. De exemplu, dacă rambursarea
sau remiterea este solicitată în conformitate cu articolul 236 alineatul
(2) din Regulamentul (CEE) nr. 2913/92 al Consiliului de stabilire a Codului
Vamal Comunitar ea trebuie, în principiu, acordată doar dacă
solicitarea a fost efectuată prin depunerea unei cereri către biroul
vamal în cauză într-un termen de trei ani de la data la care valoarea
acestor taxe a fost comunicată debitorului. (De exemplu, dacă taxa a
fost colectată la scurt timp după intrarea în vigoare a Regulamentului
(CE) nr. 954/2006, iar cererea de rambursare a fost depusă în termen de
trei ani de la data la care valoarea taxei a fost comunicată debitorului,
în mod normal, cererea ar trebui să fie acordată, cu condiția ca
aceasta să îndeplinească, de asemenea, toate celelalte cerințe.
ADOPTĂ PREZENTUL REGULAMENT:
Articolul 1
Rubrica
referitoare la CJSC Interpipe Nikopolsky Seamless Tubes Plant Niko Tube și
OJSC Interpipe Nizhnedneprovsky Tube Rolling Plant, în tabelul de la articolul
1 din Regulamentul (CE) nr. 954/2006, se înlocuiește cu următorul
text:
 Societate || Taxă antidumping || Cod TARIC adițional
 LLC Interpipe Niko Tube și OJSC Interpipe Nizhnedneprovsky Tube Rolling Plant (Interpipe NTRP) || 17,7% || A743
Articolul 2
Pe baza celor de
mai sus, nivelul taxei aplicabile grupului Interpipe ar trebui să fie
modificat în consecință. Rambursarea sau restituirea trebuie să
fie solicitate autorităților vamale naționale în conformitate cu
legislația vamală aplicabilă.
Articolul 3
Prezentul
regulament intră în vigoare în ziua următoare datei publicării
în Jurnalul Oficial al Uniunii Europene.
Prezentul regulament este obligatoriu
în toate elementele sale și se aplică direct în toate statele membre.
Adoptat la Bruxelles,
                                                                       Pentru
Consiliu,
                                                                       Președintele
                                                                       […]
FIȘĂ FINANCIARĂ
LEGISLATIVĂ PENTRU PROPUNERILE CU IMPLICAȚII BUGETARE STRICT LIMITATE
LA VENITURI
1.           TITLUL PROPUNERII:
Regulamentul Consiliului de modificare a
Regulamentului (CE) nr. 954/2006 al Consiliului de instituire a unui drept
antidumping definitiv la importurile anumitor țevi și tuburi
obținute fără sudură, din fier sau din oțel, originare
din Croația, România, Rusia și Ucraina.
2.           LINII BUGETARE:
Capitolul și
articolul: 120
Suma înscrisă în
buget pentru exercițiul financiar în cauză: 19 171 200 000 EUR
3.           IMPLICAȚII FINANCIARE
Propunerea nu are implicații financiare
asupra cheltuielilor, dar are implicații financiare asupra veniturilor —
efectul este următorul:
(milioane EUR cu o zecimală)
   ||   ||
 Linia bugetară || Venituri[12] || 2012 || 2013
 Articolul 120   || Implicații asupra resurselor proprii || -2,6 || 0
4.           MĂSURI ANTIFRAUDĂ
Nu se aplică.
5.           ALTE OBSERVAȚII
Tribunalul de Primă Instanță a
anulat parțial articolul 1 din Regulamentul (CE) nr. 954/2006, în
măsura în care se referea la grupul Interpipe („solicitanții”,
adică CJSC Interpipe Nikopolsky Seamless Tubes Plant Niko Tube și
OJSC Interpipe Nizhnedneprovsky Tube Rolling Plant). În urma unei acțiuni
formulate de către Consiliu și Comisie și a recursului formulat
de către solicitanți, Curtea de Justiție a Uniunii Europene a
pronunțat hotărârea sa definitivă în hotărârea sa din 16
februarie 2012, respingând atât căile de atac, cât și recursul
și, prin urmare, confirmând hotărârea Tribunalului de Primă
Instanță (în prezent „Tribunalul”). Ca urmare, taxa antidumping
definitivă aplicabilă solicitanților se reduce de la 25,1% la
17,7%. Noile niveluri ale taxei ar trebui să se aplice retroactiv de la
data intrării în vigoare a taxei antidumping, și anume 30 iunie 2006,
în conformitate cu hotărârea instanței.
Cuantumul taxelor achitate în perioada
cuprinsă între data instituirii măsurilor antidumping și
sfârșitul lunii februarie 2012 a fost estimat pe baza informațiilor
extrase din baza de date privind statisticile referitoare la importuri.
Prin urmare, se pare că sumele eligibile
pentru rambursare s-ar ridica la aproximativ 3,5 milioane EUR. Rambursarea
ar trebui solicitată autorităților vamale naționale, în
conformitate cu legislația vamală comunitară aplicabilă;
prin urmare, suma reală va depinde de sumele pretinse de importatori.
Pe baza celor menționate anterior, impactul
final asupra părții de venituri a bugetului este de 2,6 milioane
EUR, și anume, suma eligibilă minus 25% reprezentând costuri de
colectare.
[1]               JO L 343, 22.12.2009, p. 51.
[2]               JO C 77, 31.3.2005, p. 2.
[3]               JO L 175, 29.6.2006, p. 4.
[4]               JO L 220, 15.8.2008, p. 1.
[5]               JO C 288, 30.11.2007, p. 34.
[6]               JO C 261, 28.10.2006, p. 28.
[7]               JO C 288, 30.11.2007, p. 34.
[8]                      Cauza T-249/06 - Interpipe Niko Tube și Interpipe NTRP/Consiliul
[2009] II-00383
[9]               JO C 98, 31.3.2012, p. 2.
[10]             Cauza T-2/95, Industrie des poudres sphériques (IPS)/Consiliu [1998]
Culegere II-3939.
[11]             Cauza C-458/98 P IPS contra Consiliu [2000] ECR I-08147.
[12]             În ceea ce privește resursele proprii
tradiționale (taxe agricole, cotizații pentru zahăr, taxe
vamale), sumele indicate trebuie să fie sume nete, și anume sume
brute după deducerea a 25% reprezentând cheltuieli de taxare.


				|

		52014PC0443

			Propunere de REGULAMENT AL PARLAMENTULUI EUROPEAN ŞI AL CONSILIULUI privind anumite proceduri de aplicare a Acordului de stabilizare și de asociere între Comunitățile Europene și statele membre ale acestora, pe de o parte, și Bosnia și Herțegovina, pe de altă parte, și de aplicare a Acordului interimar privind comerțul și aspectele legate de comerț între Comunitatea Europeană, pe de o parte, și Bosnia și Herțegovina, pe de altă parte (text codificat) /* COM/2014/0443 final - 2014/0206 (COD) */

			   	EXPUNERE DE MOTIVE
1.           În contextul unei Europe a
cetăţenilor, Comisia acordă o mare importanţă
simplificării şi clarităţii dreptului Uniunii în scopul de
a-l face mai lizibil şi mai accesibil cetăţeanului, oferindu-i
astfel posibilităţi sporite de a face uz de drepturile specifice care
îi sunt conferite.
Dar acest obiectiv nu va putea fi atins atât timp
cât va persista un număr mult prea mare de dispoziţii care, fiind
modificate de nenumărate ori şi adeseori în mod substanţial, se
găsesc dispersate parte în actul originar, parte în actele modificatoare
ulterioare. Astfel, pentru a identifica dispoziţiile în vigoare, este
necesară o muncă de cercetare şi de comparare a unui număr
mare de acte.
Prin urmare, claritatea şi transparenţa
dreptului depind şi de codificarea legislaţiei adeseori
modificată.
2.           La 1 aprilie 1987, Comisia
a dat instrucţiuni[1]
serviciilor sale de a realiza codificarea tuturor actelor cel mai
târziu după a zecea lor modificare, menţionând că este vorba
despre o cerinţă minimală şi că, în vederea
clarităţii şi a bunei înţelegeri a dispoziţiilor
acestora, serviciile responsabile ar trebui să codifice textele la
intervale şi mai scurte.
3.           Concluziile preşedinţiei
Consiliului European de la Edinburgh, din decembrie 1992, au confirmat
aceste imperative[2],
subliniind importanţa codificării care asigură o
securitate juridică în ceea ce priveşte dreptul aplicabil la un
moment dat în legătură cu o problemă specifică.
Codificarea trebuie realizată respectând cu
stricteţe procedura normală de adoptare a actelor Uniunii.
Întrucât nici o modificare de substanţă
nu poate fi introdusă în actele care fac obiectul codificării,
Parlamentul European, Consiliul şi Comisia au convenit, prin acordul
interinstituţional din 20 decembrie 1994, că, în vederea
adoptării rapide a actelor codificate, ar putea fi utilizată o
procedură accelerată.
4.           Obiectul prezentei propuneri este
codificarea Regulamentului (CE) nr. 594/2008 al Consiliului din
16 iunie 2008 privind anumite proceduri de aplicare a Acordului de
stabilizare şi de asociere între Comunităţile Europene şi
statele membre ale acestora, pe de o parte, şi Bosnia şi
Herţegovina, pe de altă parte, şi de aplicare a Acordului
interimar privind comerţul şi aspectele legate de comerţ dintre
Comunitatea Europeană, pe de o parte, şi Bosnia şi
Herţegovina, pe de altă parte[3].
Noul regulament se substituie diverselor acte care îi sunt încorporate[4]; prezenta propunere
păstrează în totalitate conţinutul actelor astfel codificate
şi se limitează la a le regrupa, aducând numai modificările
de formă cerute de însăşi operaţia de codificare.
5.           Prezenta propunere de codificare
a fost elaborată pe baza unei consolidări prealabile, în 22 de
limbi oficiale, a textului Regulamentului (CE) nr. 594/2008 şi a
actelor care l-au modificat, efectuată prin intermediul unui sistem
informatic, de către Oficiul pentru Publicaţii al Uniunii
Europene. În cazul articolelor renumerotate, corelaţia între vechea
numerotare şi cea nouă este prezentată în tabelul de
corespondenţă din anexa II la regulamentul codificat.
ê rectificativ JO
L 233, 30.8.2008, p. 1 (adaptat)
2014/0206 (COD)
Propunere de
REGULAMENT AL PARLAMENTULUI EUROPEAN
ŞI AL CONSILIULUI
privind anumite proceduri de aplicare a
Acordului de stabilizare și de asociere între Comunitățile
Europene și statele membre ale acestora, pe de o parte, și Bosnia
și Herțegovina, pe de altă parte, și de aplicare a
Acordului interimar privind comerțul și aspectele legate de
comerț între Comunitatea Europeană, pe de o parte, și Bosnia
și Herțegovina, pe de altă parte (text codificat)
PARLAMENTUL EUROPEAN ŞI
CONSILIUL UNIUNII EUROPENE,
având în vedere Tratatul Ö privind
funcţionarea Uniunii Europene Õ, în special
articolul Ö 207
alineatul (2) Õ ,
având în vedere propunerea Comisiei Europene,
după transmiterea proiectului de act
legislativ către parlamentele naţionale,
având în vedere avizul Comitetului Economic
şi Social European[5],
hotărând în conformitate cu procedura
legislativă ordinară,
întrucât:
ê
(1)       Regulamentul (CE) nr. 594/2008 al Consiliului[6] a
fost modificat în mod substanţial[7].
Întrucât se impun noi modificări, este necesar, din motive de claritate,
să se procedeze la reformarea respectivului regulament.
ê rectificativ JO
L 233, 30.8.2008, p. 1 (adaptat)
(2)       Un Acord de stabilizare
și de asociere între Comunitățile Europene și statele
membre ale acestora, pe de o parte, și Bosnia și Herțegovina, pe
de altă parte („ASA”), a fost semnat la Luxemburg la data de
16 iunie 2008.
(3)       La data de
16 iunie 2008 Consiliul a încheiat un Acord interimar privind
comerțul și aspectele legate de comerț între Comunitatea
Europeană, pe de o parte, și Bosnia și Herțegovina, pe de
altă parte[8]
(„acordul interimar”), care Ö prevedea Õ intrarea în vigoare
timpurie a dispozițiilor privind comerțul și aspectele legate de
comerț ale ASA. Acordul interimar Ö a intrat Õ în vigoare Ö la
1 iulie 2008 Õ.
(4)       Este necesar să se
stabilească procedurile de aplicare a anumitor dispoziții ale
acordului interimar. Deoarece dispozițiile privind comerțul și
aspectele legate de comerț ale acestor instrumente sunt într-o foarte mare
măsură identice, prezentul regulament ar trebui să se aplice
și punerii în aplicare a ASA după intrarea în vigoare a acestuia.
(5)       ASA și acordul interimar
prevăd că produsele pescărești originare din Bosnia și
Herțegovina pot fi importate în Ö Uniune Õ cu taxe vamale
reduse, în limitele contingentelor tarifare. În consecință, este
necesar să se stabilească dispoziții care să reglementeze
gestionarea acestor contingente tarifare.
(6)       Atunci când devin necesare
măsuri de apărare comercială, acestea ar trebui adoptate în
conformitate cu dispozițiile generale prevăzute de
Regulamentul (CE) nr. 260/2009 al Consiliului[9], Regulamentul (CE)
nr. 1061/2009 al Consiliului[10],
Regulamentul (CE) nr. 1225/2009 al Consiliului[11] sau, după caz,
Regulamentul (CE) nr. 597/2009 al Consiliului[12].
(7)       Atunci când un stat membru
furnizează informații Comisiei despre o posibilă fraudă sau
lipsă a cooperării administrative, se aplică legislația
relevantă Ö a Uniunii Õ , în special
Regulamentul (CE) nr. 515/97 al Consiliului[13].
(8)       În vederea punerii în
aplicare a dispozițiilor relevante ale prezentului regulament, Comisia ar
trebui să primească asistență din partea Comitetului
Codului Vamal, instituit prin articolul 285 din Regulamentul (UE)
nr. 952/2013 al Parlamentului European și al Consiliului[14].
ê 37/2014 art.1
şi anexa pct. 17 (adaptat)
(9)       Punerea în aplicare a
clauzelor bilaterale de salvgardare din acordul interimar și din Ö ASA Õ necesită
condiții uniforme de adoptare a măsurilor de salvgardare.
Măsurile respective ar trebui adoptate în conformitate cu
Regulamentul (UE) nr. 182/2011 al Parlamentului European și al
Consiliului[15].
(10)     Comisia ar trebui să
adopte acte de punere în aplicare imediat aplicabile atunci când, în cazuri
justificate în mod corespunzător privind circumstanțe
excepționale și grave în sensul articolului 24
alineatul (5) litera (b) și al articolului 25
alineatul (4) din acordul interimar, respectiv al articolului 39
alineatul (5) litera (b) și al articolului 40
alineatul (4) din Ö ASA Õ, acestea sunt
necesare din motive imperioase de urgență,
ê rectificativ JO
L 233, 30.8.2008, p. 1 (adaptat)
ADOPTĂ PREZENTUL REGULAMENT:
Articolul 1
Obiect
Prezentul regulament stabilește anumite
proceduri de adoptare a normelor detaliate pentru punerea în aplicare a
anumitor dispoziții ale Acordului de stabilizare și de asociere între
Comunitățile Europene și statele membre ale acestora, pe de o
parte, și Bosnia și Herțegovina, pe de altă parte („ASA”),
și ale Acordului interimar privind comerțul și aspectele legate
de comerț între Comunitatea Europeană, pe de o parte, și Bosnia
și Herțegovina, pe de altă parte („acordul interimar”).
ê 37/2014 art.1
şi anexa pct. 17 alin. 1
Articolul 2
Concesii privind peștele și
produsele pescărești
Normele detaliate de punere în aplicare a
articolului 13 din acordul interimar și, respectiv, a
articolului 28 din ASA, privind contingentele tarifare pentru pește
și produse pescărești, se adoptă de către Comisie în
conformitate cu procedura de examinare menționată la articolul 9
alineatul (3) din prezentul regulament.
ê rectificativ JO
L 233, 30.8.2008, p. 1
Articolul 3
Reduceri tarifare
(1) Sub rezerva alineatului (2), nivelul
taxelor preferențiale se rotunjește la prima zecimală
inferioară.
(2) Atunci când calculul nivelului taxelor
preferențiale efectuat în conformitate cu alineatul (1) are ca
rezultat unul dintre nivelurile următoare, taxa preferențială în
cauză este asimilată unei scutiri:
(a)          1 % sau mai puțin în cazul
taxelor ad valorem; sau
(b)          mai mic sau egal cu 1 EUR
pentru fiecare valoare individuală în cazul taxelor specifice.
ê 37/2014 art.1
şi anexa pct. 17 alin. 2 (adaptat)
Articolul 4
Adaptări tehnice
Modificările și adaptările
tehnice aduse dispozițiilor adoptate în temeiul prezentului regulament
care sunt necesare în urma modificărilor codurilor Nomenclaturii combinate
și ale subdiviziunilor TARIC sau a încheierii de acorduri, protocoale,
schimburi de scrisori noi sau modificate sau alte acte între Uniune și
Bosnia și Herțegovina se adoptă în conformitate cu procedura de
examinare menționată la articolul 9 alineatul (3).
Articolul 5
Clauza de salvgardare generală
În cazul în care Uniunea trebuie să
adopte o măsură astfel cum se prevede la articolul 24 din
acordul interimar și, respectiv, la articolul 39 din ASA, măsura
respectivă se adoptă în conformitate cu procedura de examinare menționată
la articolul 9 alineatul (3) din prezentul regulament, cu
excepția cazului în care se dispune altfel la articolul 24 din
acordul interimar și, respectiv, la articolul 39 din ASA.
Articolul 6
Clauza de penurie
În cazul în care Uniunea trebuie să
adopte o măsură astfel cum se prevede la articolul 25 din
Acordul interimar și, respectiv, la articolul 40 din ASA, măsura
respectivă se adoptă în conformitate cu procedura de examinare
menționată la articolul 9 alineatul (3) din prezentul
regulament.
ê rectificativ JO
L 233, 30.8.2008, p. 1
Articolul 7
Circumstanțe excepționale
și critice
În caz de circumstanțe excepționale
și critice, în sensul articolului 24 alineatul (5)
litera (b) și al articolului 25 alineatul (4) din acordul
interimar și, ulterior, al articolului 39 alineatul (5)
litera (b) și al articolului 40 alineatul (4) din ASA,
Comisia poate lua măsuri imediate în conformitate cu articolele 24
și 25 din acordul interimar și, ulterior, cu articolele 39
și 40 din ASA.
În cazul în care Comisia este sesizată cu
o cerere din partea unui stat membru, aceasta adoptă o decizie în acest
sens în termen de cinci zile lucrătoare de la data primirii cererii.
ê 37/2014 art.1
şi anexa pct. 17 subpct. 3 (adaptat)
Comisia adoptă astfel de măsuri în
conformitate cu procedura de examinare menționată la articolul 9
alineatul (3) Ö din prezentul
regulament Õ sau, în caz de
urgență, în conformitate cu articolul 9 alineatul (4) Ö din prezentul
regulament Õ.
ê rectificativ JO
L 233, 30.8.2008, p. 1 (adaptat)
Articolul 8
Clauza de salvgardare pentru produse
agricole și pescărești
(1) Fără a aduce atingere
procedurilor prevăzute la articolele 5 și 6 din prezentul
regulament, atunci când Ö Uniunea Õ trebuie să
adopte o măsură de salvgardare în conformitate cu dispozițiile
articolului 24 din acordul interimar și, ulterior, ale
articolului 39 din ASA, pentru produse agricole și
pescărești, Comisia decide, la solicitarea unui stat membru sau din
proprie inițiativă, cu privire la măsurile necesare după ce
a utilizat, după caz, procedura de sesizare prevăzută la
articolul 24 din acordul interimar și, ulterior, la articolul 39
din ASA.
În cazul în care Comisia primește o
solicitare din partea unui stat membru, aceasta adoptă o decizie în
privința solicitării:
(a)          în termen de trei zile
lucrătoare de la primirea solicitării, atunci când nu se aplică
procedura de sesizare prevăzută la articolul 24 din acordul
interimar și, ulterior, la articolul 39 din ASA; sau
(b)          în termen de trei zile de la
sfârșitul perioadei de treizeci de zile menționate la
articolul 24 alineatul (5) litera (a) din acordul interimar
și, ulterior, la articolul 39 alineatul (5) litera (a) din
ASA, atunci când se aplică procedura de sesizare prevăzută la
articolul 24 din acordul interimar și, ulterior, la articolul 39
din ASA.
Comisia notifică măsurile adoptate
Consiliului.
ê 37/2014 art.1
şi anexa pct. 17 alin. 4
(2) Comisia adoptă astfel de măsuri
în conformitate cu procedura de examinare menționată la
articolul 9 alineatul (3) sau, în caz de urgență, în
conformitate cu articolul 9 alineatul (4).
ê 37/2014 art.1
şi anexa pct. 17 alin. 5 (adaptat)
Articolul 9
Procedura comitetului
(1) În sensul articolelor 2, 4
și 11, Comisia este asistată de Comitetul Codului Vamal
instituit prin articolul 285 din Regulamentul (UE) nr. 952/2013.
Respectivul comitet este un comitet în sensul Regulamentului (UE)
nr. 182/2011.
(2) În sensul articolelor 5 - 8, Comisia
este asistată de Comitetul pentru măsuri de salvgardare instituit
prin articolul 4 alineatul (1) din Regulamentul (CE)
nr. 260/2009 al Consiliului. Respectivul comitet este un comitet în sensul
Regulamentului (UE) nr. 182/2011.
(3) În cazul în care se face trimitere la prezentul
alineat, se aplică articolul 5 din Regulamentul (UE)
nr. 182/2011.
(4) În cazul în care se face trimitere la
prezentul alineat, se aplică articolul 8 din Regulamentul (UE)
nr. 182/2011, coroborat cu articolul 5 din respectivul regulament.
ê rectificativ JO
L 233, 30.8.2008, p. 1 (adaptat)
Articolul 10
Dumping și subvenții
În cazul în care o practică poate
justifica aplicarea de către Ö Uniune Õ a măsurilor
prevăzute la articolul 23 alineatul (2) din acordul interimar
și, ulterior, la articolul 38 alineatul (2) din ASA,
introducerea unor măsuri antidumping și/sau compensatorii este
decisă în conformitate cu dispozițiile prevăzute de
Regulamentul (CE) nr. 1225/2009 și, respectiv, de
Regulamentul (CE) nr. 597/2009.
Articolul 11
Concurență
(1) În cazul în care o practică poate
justifica aplicarea de către Ö Uniune Õ a măsurilor
prevăzute la articolul 36 din acordul interimar și, ulterior, la
articolul 71 din ASA, Comisia, după examinarea cazului, din proprie
inițiativă sau la cererea unui stat membru, decide dacă o astfel
de practică este compatibilă cu Ö acordurile în
cauză Õ .
Măsurile prevăzute la
articolul 36 alineatul (10) din acordul interimar și, ulterior,
la articolul 71 alineatul (10) din ASA sunt adoptate în situația
ajutoarelor în conformitate cu procedurile stabilite în Regulamentul (CE)
nr. 597/2009 și, în celelalte cazuri, în conformitate cu procedura
stabilită la articolul Ö 207 Õ din tratat.
(2) În cazul în care o practică poate
determina aplicarea de către Bosnia și Herțegovina a unor
măsuri împotriva Ö Uniunii Õ în temeiul
articolului 36 din acordul interimar și, ulterior, al
articolului 71 din ASA, Comisia, după examinarea cazului, decide
dacă o astfel de practică este compatibilă cu principiile
stabilite de acordul interimar și, ulterior, de ASA. După caz,
Comisia adoptă deciziile adecvate pe baza criteriilor rezultate din
aplicarea articolelor 101, 102 şi 107 din tratat.
Articolul 12
Frauda sau lipsa cooperării
administrative
În cazul în care Comisia, pe baza
informațiilor furnizate de un stat membru sau din proprie
inițiativă, constată că sunt îndeplinite condițiile
prevăzute la articolul 29 din acordul interimar și, ulterior, la
articolul 44 din ASA, aceasta, fără întârziere
nejustificată:
(a)          informează Consiliul; și
(b)          trimite o notificare Comitetului
interimar și, ulterior, Comitetului de stabilizare și de asociere,
cuprinzând constatarea sa însoțită de informații obiective,
și începe consultări cu Comitetul interimar și, ulterior, cu
Comitetul de stabilizare și de asociere.
Orice publicare în temeiul articolului 29
alineatul (5) din acordul interimar și, ulterior, în temeiul articolului 44
alineatul (5) din ASA este efectuată de Comisie în Jurnalul
Oficial al Uniunii Europene.
ê 37/2014 art.1
şi anexa pct. 17 alin. 6
Comisia poate decide, în conformitate cu
procedura de examinare menționată la articolul 9 alineatul (3) din prezentul regulament,
să suspende temporar tratamentul preferențial corespunzător al
produselor, în conformitate cu articolul 29 alineatul (4) din acordul
interimar și, respectiv, cu articolul 44 alineatul (4) din ASA.
ê rectificativ JO
L 233, 30.8.2008, p. 1 (adaptat)
Articolul 13
Notificarea
Comisia, acționând în numele Ö Uniunii Õ , este
însărcinată cu notificarea Comitetului interimar, respectiv a
Consiliului de stabilizare și de asociere și a Comitetului de
stabilizare și de asociere, în conformitate cu dispozițiile acordului
interimar sau ale ASA.
ê
Articolul 14
Abrogare
Regulamentul (CE) nr. 594/2008 se
abrogă.
Trimiterile la regulamentul abrogat se
interpretează ca trimiteri la prezentul regulament şi se citesc în
conformitate cu tabelul de corespondenţă din anexa II.
ê rectificativ JO
L 233, 30.8.2008, p. 1 (adaptat)
Articolul 15
Intrare în vigoare
Prezentul regulament intră în vigoare Ö în vigoare în a
douăzecea zi de Õ la data
publicării în Jurnalul Oficial al Uniunii Europene.
Prezentul regulament este obligatoriu
în toate elementele sale și se aplică direct în toate statele membre.
Adoptat la Bruxelles,
Pentru Parlamentul european                                      Pentru
Consiliu
Preşedintele                                                                  Preşedintele
[1]               COM(87) 868 PV.
[2]               A se vedea anexa 3 din partea A a
susmenţionatelor concluzii.
[3]               Înscrisă în programul legislativ pentru 2014.
[4]               A se vedea anexa I la prezenta propunere.
[5]               JO C […], […], p. […].
[6]               Regulamentul (CE) nr. 594/2008 al Consiliului din
16 iunie 2008 privind anumite proceduri de aplicare a Acordului de
stabilizare şi de asociere între Comunităţile Europene şi
statele membre ale acestora, pe de o parte, şi Bosnia şi Herţegovina,
pe de altă parte, şi de aplicare a Acordului interimar privind
comerţul şi aspectele legate de comerţ dintre Comunitatea
Europeană, pe de o parte, şi Bosnia şi Herţegovina, pe de
altă parte (OJ L 169, 30.6.2008, p. 1).
[7]               A se vedea anexa I.
[8]               JO L 169, 30.6.2008, p. 1.
[9]               Regulamentul (CE) nr. 260/2009 al Consiliului
din 26 februarie 2009 privind regimul comun aplicabil importurilor
(JO L 84, 31.3.2009, p. 1).
[10]             Regulamentul (CE) nr. 1061/2009 al Consiliului din
19 octombrie 2009 privind instituirea unui regim comun aplicabil
exporturilor (JO L 291, 7.11.2009, p. 1).
[11]             Regulamentul (CE) nr. 1225/2009 al Consiliului din
30 noiembrie 2009 privind protecția împotriva importurilor care
fac obiectul unui dumping din partea țărilor care nu sunt membre ale
Comunității Europene (JO L 343, 22.12.2009, p. 51).
[12]             Regulamentul (CE) nr. 597/2009 al Consiliului
din 11 iunie 2009 privind protecția împotriva importurilor care
fac obiectul unor subvenții din partea țărilor care nu sunt
membre ale Comunității Europene (JO L 188, 18.7.2009, p.
93).
[13]             Regulamentul (CE) nr. 515/97 al Consiliului din
13 martie 1997 privind asistența reciprocă între
autoritățile administrative ale statelor membre și cooperarea
dintre acestea și Comisie în vederea asigurării aplicării
corespunzătoare a legislației din domeniile vamal și agricol
(JO L 82, 22.3.1997, p. 1)
[14]             Regulamentul (UE) nr. 952/2013 al Parlamentului
European și al Consiliului din 9 octombrie 2013 de stabilire a
Codului Vamal al Uniunii (JO L 269, 10.10.2013, p. 1).
[15]             Regulamentul (UE) nr. 182/2011 al Parlamentului European
și al Consiliului din 16 februarie 2011 de stabilire a normelor
și principiilor generale privind mecanismele de control de către
statele membre al exercitării competențelor de executare de
către Comisie (JO L 55, 28.2.2011, p. 13).
é
ANEXA I
Regulamentul abrogat şi
modificarea sa
 Regulamentul (CE) nr. 594/2008 al Consiliului (JO L 169, 30.6.2008, p. 1) ||   ||
 || Regulamentul (UE) nr. 37/2014 al Parlamentului European şi al Consiliului (JO L 18, 21.1.2014, p.1) || Numai punctul 17 din anexă
____________
ANEXA II
Tabel
De Corespondenţă
 Regulamentul (CE) nr. 594/2008 || Prezentul regulament
 Articolele 1 - 8 || Articolele 1 - 8
 Articolul 8a || Articolul 9
 Articolul 9 || Articolul 10
 Articolul 10 || Articolul 11
 Articolul 11 || Articolul 12
 Articolul 13 || Articolul 13
 __ || Articolul 14
 Articolul 14 || Articolul 15
 __ || Anexa I
 __ || Anexa II
________________


Propunere de REGULAMENT AL PARLAMENTULUI EUROPEAN ŞI AL CONSILIULUI de modificare a Regulamentului (UE) nr. 1095/2010 de instituire a Autorității europene de supraveghere (Autoritatea europeană pentru valori mobiliare și piețe) și a Regulamentului (UE) nr. 648/2012 în ceea ce privește procedurile și autoritățile implicate în autorizarea contrapărților centrale și cerințele pentru recunoașterea contrapărților centrale din țări terțe


title: Propunere de Regulament al Parlamentului European şi al Consiliului de modificare a Regulamentului (CE) nr. 1905/2006 de stabilire a unui instrument de finanţare a cooperării pentru dezvoltare şi de modificare a Regulamentului (CE) nr. 1889/2006 de instituire a unui instrument de finanţare pentru promovarea democraţiei şi drepturilor omului la scară mondială

text:
Anunţ juridic important

|

52009PC0194

	[pic] | COMISIA COMUNITĂŢILOR EUROPENE |Bruxelles, 21.4.2009COM(2009)194 final2009/0060 (COD)Propunere deREGULAMENT AL PARLAMENTULUI EUROPEAN ȘI AL CONSILIULUIde modificare a Regulamentului (CE) nr. 1905/2006 de stabilire a unui instrument de finanțare a cooperării pentru dezvoltare și de modificare a Regulamentului (CE) nr. 1889/2006 de instituire a unui instrument de finanțare pentru promovarea democrației și drepturilor omului la scară mondialăEXPUNERE DE MOTIVEÎn cadrul diferitelor instrumente financiare din domeniul cooperării externe a Comunității, există incoerențe privind eligibilitatea cheltuielilor privind impozitele, taxele, drepturile și alte impuneri pentru finanțarea comunitară.Instrumentul de finanțare a cooperării pentru dezvoltare (ICD) și Instrumentul pentru promovarea democrației și a drepturilor omului (EIDHR) sunt singurele care nu prevăd o excepție de la principiul neeligibilității acestora pentru finanțare comunitară. Celelalte instrumente prevăd că, în principiu, ajutorul din partea Comunității nu poate fi utilizat la finanțarea acestor cheltuieli. Prin urmare, acestea permit o anumită flexibilitate de la caz la caz, iar ordonatorul de credite responsabil poate, dacă este cazul, să decidă finanțarea acestor cheltuieli în vederea unei bune desfășurări a programelor și proiectelor.Totuși, această flexibilitate este indispensabilă în cazul anumitor situații recurente de blocaj care survin atunci când mecanismele de scutire de plata taxelor sunt inexistente sau inutilizabile (de exemplu, datorită complexității extreme a procedurilor în țările beneficiare). În aceste situații, formularea strictă din cadrul instrumentelor ICD și EIDHR poate face extrem de dificilă acțiunea finanțată prin asistență externă, în special în cadrul proiectelor EIDHR. Trebuie de asemenea subliniat faptul că interdicția de finanțare a plății taxelor, în formularea actuală, nu privește decât taxele care trebuie plătite „în țările beneficiare”, ceea ce adaugă o dificultate de interpretare la problema eligibilității (în special în cazul proiectelor regionale). O altă situație o reprezintă aplicarea de taxe locale (echivalente cu TVA), care nu pot fi recuperate datorită inexistenței mecanismelor de scutire de plata taxelor și care trebuie suportate de către contractant având în vedere interdicția strictă de acoperire a plății taxelor.De exemplu, dificultățile în materie de eligibilitate apar în special în următoarele cazuri, fără a se limita însă la acestea:-  achiziții locale de valoare redusă și/sau pentru care se poate cere rambursarea, în cazul cărora mecanismele de scutire de TVA din țara beneficiară sunt uneori dificil de aplicat sau inexistente;-  plata taxelor pe valoarea adăugată printr-o subvenție comunitară, cu condiția ca aceste taxe să fie nerambursabile și actul de bază să nu excludă acest lucru, este prevăzută în cadrul modalităților de executare a Regulamentului financiar [articolul 172a alineatul (2) litera (c)]; orice subvenție acordată prin gestionare centralizată nu necesită aprobarea prealabilă a țării în care este pus în aplicare proiectul; în cazul în care legislația țării în cauză nu prevede niciun mecanism de scutire, beneficiarul subvenției trebuie să suporte cheltuielile privind taxele pe valoarea adăugată sau taxele locale echivalente cu TVA și nu va putea obține rambursarea acestora din fondurile europene;-  în cadrul proiectelor EIDHR, având în vedere specificul contextului în care are loc intervenția, anumite țări sunt reticente în a acorda scutiri de plata taxelor pentru proiectele pe care nu le susțin; în absența unor convenții privind scutirea de plata taxelor pentru proiectele finanțate de Comunitate, aceste taxe sunt plătite de organismele beneficiare; aceasta poate constitui o frână în calea punerii în aplicare a proiectelor sensibile, în special din punct de vedere politic.În final, trebuie subliniat faptul că, chiar dacă poate fi avută în vedere în anumite condiții finanțarea integrală a acțiunii în cadrul acțiunilor externe, aceasta nu este întotdeauna suficientă astfel încât să permită plata taxelor, care rămân cheltuieli neeligibile. Finanțarea integrală nu se aplică, în orice caz, decât în cazul cheltuielilor eligibile ale acțiunii.Având în vedere cele menționate anterior și caracterul evolutiv al dispozițiilor fiscale în țările beneficiare, este esențială menținerea unei flexibilități suficiente care să permită ordonatorului de credite responsabil să aprecieze, de la caz la caz, dacă este necesară acceptarea eligibilității cheltuielilor privind taxele din finanțarea comunitară în cadrul ICD și EIDHR, așa cum este cazul în ceea ce privește celelalte instrumente de asistență externă ale CE, atunci când aceste taxe nu contravin dreptului comun.Prin urmare, se propune alinierea dispozițiilor relevante din cadrul acestor două instrumente la celelalte instrumente.2009/0060 (COD)Propunere deREGULAMENT AL PARLAMENTULUI EUROPEAN ȘI AL CONSILIULUIde modificare a Regulamentului (CE) nr. 1905/2006 de stabilire a unui instrument de finanțare a cooperării pentru dezvoltare și de modificare a Regulamentului (CE) nr. 1889/2006 de instituire a unui instrument de finanțare pentru promovarea democrației și drepturilor omului la scară mondialăPARLAMENTUL EUROPEAN ȘI CONSILIUL UNIUNII EUROPENE,având în vedere Tratatul de instituire a Comunității Europene, în special articolul 179 alineatul (1) și articolul 181 primul paragraf,având în vedere propunerea Comisiei,hotărând în conformitate cu procedura prevăzută la articolul 251 din tratat[1],întrucât:(1) În vederea îmbunătățirii eficienței și transparenței asistenței comunitare externe, a fost stabilit un nou cadru de reglementare a planificării și acordării acesteia în 2006, care cuprinde Regulamentul (CE) nr. 1085/2006 al Consiliului din 17 iulie 2006 de instituire a unui instrument de asistență pentru preaderare[2], Regulamentul (CE) nr. 1638/2006 al Parlamentului European și al Consiliului din 24 octombrie 2006 de stabilire a dispozițiilor generale privind instituirea unui instrument european de vecinătate și de parteneriat[3], Regulamentul (CE) nr. 1934/2006 al Consiliului din 21 decembrie 2006 privind stabilirea unui instrument financiar pentru cooperarea cu țările industrializate și celelalte țări și teritorii cu venituri ridicate[4], Regulamentul (CE) nr. 1717/2006 al Parlamentului European și al Consiliului din 15 noiembrie 2006 de instituire a unui instrument de stabilitate[5], Regulamentul (CE) nr. 300/2007 al Consiliului din 19 februarie 2007 de stabilire a unui instrument pentru cooperarea în materie de securitate nucleară[6], Regulamentul (CE) nr. 1889/2006 al Parlamentului European și al Consiliului din 20 decembrie 2006 de instituire a unui instrument de finanțare pentru promovarea democrației și drepturilor omului la scară mondială[7] și Regulamentul (CE) nr. 1905/2006 al Parlamentului European și al Consiliului din 18 decembrie 2006 de stabilire a unui instrument de finanțare a cooperării pentru dezvoltare[8].(2) Punerea în aplicare a acestor regulamente a evidențiat existența unor incoerențe în materie de exceptare de la principiul neeligibilității cheltuielilor privind impozitele, taxele, drepturile și alte impuneri pentru finanțarea comunitară. În acest sens, se propune modificarea dispozițiilor relevante din Regulamentele (CE) nr. 1905/2006 și (CE) nr. 1889/2006 în vederea alinierii acestora la celelalte instrumente.(3) Prezentul regulament nu depășește ceea ce este necesar pentru realizarea obiectivelor urmărite, în conformitate cu dispozițiile de la articolul 5 al treilea paragraf din tratat,ADOPTĂ PREZENTUL REGULAMENT:Articolul 1La articolul 25 din Regulamentul (CE) nr. 1905/2006, alineatul (2) se înlocuiește cu următorul text:„2. Ajutorul Comunității nu se utilizează, în principiu, pentru plata impozitelor, a taxelor sau a drepturilor în țările beneficiare.”Articolul 2La articolul 13 din Regulamentul (CE) nr. 1889/2006, alineatul (6) se înlocuiește cu următorul text:„6. Ajutorul Comunității nu se utilizează, în principiu, pentru plata impozitelor, a taxelor sau a drepturilor în țările beneficiare.”Prezentul regulament intră în vigoare în ziua următoare datei publicării în Jurnalul Oficial al Uniunii Europene .Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, la 21.4.2009Pentru Parlamentul European Pentru ConsiliuPreședintele Președintele [1] Avizul Parlamentului European din XX (nepublicat încă în Jurnalul Oficial), Poziția comună a Consiliului din XX (nepublicată încă în Jurnalul Oficial) și Poziția comună a Parlamentului European din XX (nepublicată încă în Jurnalul Oficial).[2] JO L 210, 31.7.2006, p. 82.[3] JO L 310, 9.11.2006, p. 1.[4] JO L 405, 30.12.2006, p. 37.[5] JO L 327 15.11.2006, p. 1.[6] JO L 81, 22.3.2007, p. 1.[7] JO L 386, 29.12.2006, p. 1.[8] JO L 378, 27.12.2006, p. 41.